Document ID: /roh_data/filtered/fineweb-2-filterrobots_roh.jsonl.gz/23745

Christian Cebulj nov rectur da la Scol'auta teologica a Cuira
- Mesemna, 1.4.2015, 16:42
Il pedagog da religiun Christian Cebulj è il nov rectur da la Scol'auta teologica a Cuira. El daventa successur da la dogmaticra Eva Maria Faber.
La segunda perioda d'uffizi da Faber va a fin cun il semester da primavaira 2015. Quai ha la Scol'auta teologica communitgà sin sia pagina d'internet.
Cebulj ch'è vegnì nominà d'uvestg Vitus Huonder entschaiva sia plazza cun il prim d'avust. Dapi il 2008 instruescha el pedagogica religiusa e catechetica a Cuira.
RR novitads 18:00